เรื่องร้องเรียน (ความปลอดภัย,ร้องเรียน) วันที่ 2023-01-23 02:45:54 — แขวงประเวศ เขตประเวศ จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660002775
ขอให้ปรับปรุงระบบการให้บริการของบุรุษพยาบาล แผนกฉุกเฉิน โรงพยาบาลสิรินธร กรุงเทพมหานคร เนื่องจากผู้ร้องแจ้งว่า วันที่ 22 มกราคม 2566 เวลาประมาณ 17.00 น. ผู้ร้องติดต่อไปที่ศูนย์นเรนทร หมายเลขสายด่วน 1669 เนื่องจากผู้ร้องแจ้งว่าตนเองได้ติดต่อไปยังหน่วยงานดังกล่าวซึ่งติดต่อจากพื้นที่กรุงเทพมหานคร ต้องการประสานงานกรณีขอเรียกรถพยาบาลนำมารดาไปรักษาตัวที่โรงพยาบาล ซึ่งมารดามีอาการเป็นลม อาเจียนไม่หยุด โดยเมื่อติดต่อเข้าไปปรากฏว่า เจ้าหน้าที่แจ้งว่ารถพยาบาลเต็ม ไม่สามารถไปรับมารดาของผู้ร้องได้ ขณะนั้นผู้ร้องจึงได้นำมารดาเดินทางมายังโรงพยาบาลสิรินธรด้วยตนเอง เมื่อจอดรถแล้วแต่ไม่มีบุรุษพยาบาลนำเตียงมารับผู้ป่วยแต่อย่างใด ซึ่งผู้ร้องมองเห็นว่าขณะช่วงเวลานั้น ''บุรุษพยาบาลนั่งดูมวยไม่ได้ตื่นตระหนกหรือสนใจผู้ป่วย'' กว่าเจ้าหน้าที่จะนำผู้ป่วยขึ้นเตียงได้ และบุรุษพยาบาลนำผู้ป่วยไว้ที่หน้าห้องฉุกเฉิน ประมาณ 15 นาที ในเวลาต่อมาผู้ร้องจึงทำการโวยวาย บุรุษพยาบาลถึงจะนำมารดาเข้ารับรักษาเบื้องต้นในห้องฉุกเฉินก่อน จากกรณีดังกล่าวผู้ร้องมองว่า บุรุษพยาบาลแผนกฉุกเฉินไม่มีความกระตือรือร้นต่อการปฏิบัติหน้าที่เท่าที่ควร ผู้ร้องเกรงว่า หากต่อไปในอนาคตหากมีประชาชนท่านอื่นที่เข้ารับการรักษากรณีฉุกเฉินกว่ามารดาในวันนี้ อาจจะส่งผลต่อชีวิตของประชาชนท่านอื่นได้ (ตามผู้ร้องแจ้ง) ประกอบกับผู้ร้องติดต่อไปร้องเรียนผ่านหมายเลขโทรศัพท์ 0 2328 6901 กด 0 เจ้าหน้าที่รับสาย โดยแจ้งว่า รอสักครู่นะคะ และกล่าวว่าจะทำการรับเรื่องไว้ให้ จากเหตุการณ์ดังกล่าวที่เกิดขึ้น ผู้ร้องจึงประสงค์ให้ปรับปรุงระบบการให้บริการของบุรุษพยาบาลโรงพยาบาลสิรินธร กรุงเทพมหานคร แผนกฉุกเฉิน ให้บริการอย่างเคร่งครัดและรวดเร็ว เพื่อรักษาความปลอดภัยของประชาชนต่อไป (ผู้ร้องประสงค์เปิดเผยชื่อ นามสกุล และหมายเลขโทรศัพท์) //ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata